கேள்வி: புதிய விருந்தாவனம் - தொடக்கம் பற்றி தகவல் சொல்.
பதில்: இந்தியாவில் ஐயாயிரம் ஆண்டுகளுக்கு முன்னர், பகவான் கிருஷ்ணர் வாழ்ந்த புனித கிராமமான விருந்தாவனத்தின் பெயரால் 'புதிய விருந்தாவனம்' அமைந்துள்ளது. இஸ்கான் அமைப்பின் நிறுவுனரான பக்திவேதாந்த சுவாமி பிரபுபாதாவின் தொடக்ககால சீடர்களான, கீர்த்தானந்தா சுவாமி, மற்றும் அயகிரீவா சுவாமி ஆகியோரின் முயற்சியால், பக்திவேதாந்த சுவாமி பிரபுபாதாவின் வழிகாட்டுதல்களோடு, இந்தச் சமூகம், 1968 ஆண்டு உருவானது.[https://www.newvrindaban.com/history History] New Vrindavan,WV இதனை அமெரிக்காவின், முதல் அரே கிருஷ்ணாவின், தன்னிறைவு பெற்ற சமூகமாகவும் உருவாக்கியுள்ளார்.
கேள்வி: புதிய விருந்தாவனம் - முதலாம் பதின்ம ஆண்டுகள் பற்றி விளக்கவும்.
பதில்: 1970 ஆம் ஆண்டுகளின் நடுப்பகுதியில் இந்த சமூகத்தின் மக்கள் தொகை நூற்றுக்கு மேல் பெருகியது. முதல் பத்து ஆண்டுகளில் (1968 முதல் 1978 வரை), இங்கு வாழ்க்கை சிக்கனமாக இருந்தது; எனினும் உற்சாகம் அதிகமாக இருந்தது. இக்காலகட்டத்தில் நிறைய சாதனைகள் நிகழ்த்தப்பட்டன. அரே கிருஷ்ண பக்தர்கள் இரண்டு கோவில்களைக் கட்டினார்கள். பசுப் பாதுகாப்புத் திட்டம் நிறுவப்பட்டது. உணவுக்காக நிலத்தில் பயிரிட்டனர். ஒரு பள்ளியைத் தொடங்கினர். முதல் விருந்தினர் மாளிகையைக் கட்டினார்கள். முத்தாய்ப்பாக பிரபுபாதாவின் பொன் மாளிகையைக் கட்டத் தொடங்கினர்.
கேள்வி: புதிய விருந்தாவனம் - இரண்டாம் பதின்ம ஆண்டுகள் பற்றி தகவல் சொல்.
பதில்: 1980 ஆம் ஆண்டுகளில் இச்சமூகத்தின் மக்கள் தொகை 500 மேல் இருந்தது. 1988 ஆம் ஆண்டளவில் சமூகத்தின் மக்கள் தொகை 600 ஆக உயர்ந்தது. புதிய விருந்தாவனம் 2,500 ஏக்கர் பரப்பளவில் பரவியது.பிரபுபாதாவின் பொன் மாளிகை கட்டுமானம் நிறைவடைந்தது. வர்ணாசிரமக் கல்லூரி, விருந்தாவனம் பரிசுக் கடை, கோவிந்தா உணவகம் மற்றும் கோவர்தன் பால் பண்ணை ஆகிய அமைப்புகள் உருவாயின. மேற்கு வர்ஜீனியா மாநிலம் புதிய விருந்தாவனை ஓர் இணைக்கப்படாத நகரமாக (Unincorporated town) அங்கீகரித்துள்ளது. மாநில நெடுஞ்சாலைத் துறை இந்த நகரத்தை அதிகாரப்பூர்வ மாநில வரைபடத்தில் சேர்த்தது.
கேள்வி: புதிய விருந்தாவனம் - புதிய விருந்தாவனத்தில் கொண்டாட்டங்கள் பற்றி நீங்கள் என்ன அறிந்துள்ளீர்கள்?
பதில்: நித்தியானந்த திரயோதசி, கவுர பூர்ணிமா, பலராம பூர்ணிமா, இராமநவமி, பசுக்களுக்கான விழா, நரசிம்ம சதுர்தசி, ஸ்நான யாத்திரை, மலர் திருவிழா, கிருட்டிண செயந்தி, இராதா அட்டமி, ஓலி (Holi), தீபாவளி, கார்த்திகை மாத விழா, கோவர்தன / கோ பூசை, நன்றி நவிலும் விழா (Thanks Giving Day), கீதா செயந்தி, அன்னப்படகு திருவிழா (தெப்பம்), சிறீல பிரபுபாதரின் பிறந்த தினம், சிறீல பிரபுபாதரின் இறந்த தினம்,[https://www.newvrindaban.com/about-our-festivals About Our Festivals] New Vrindavan, WV ஆகிய பண்டிகைகளும், விழாக்களும் இங்கு சிறப்பாக நடைபெறுகின்றன.
கேள்வி: புதிய விருந்தாவனம் - பொன் மாளிகை குறித்து விரிவாக சொல்லுங்கள்.
பதில்: அமெரிக்காவில் பார்க்க வேண்டிய எட்டு மத அதிசயங்களில் ஒன்று என்று கருதப்படும் பொன் மாளிகை (Palace of Gold) ஒரு கலைப்பொக்கிசம் ஆகும். அமெரிக்காவில் பார்க்க வேண்டிய மிக அழகான 30 இடங்களில் ஒன்று - பிசினஸ் இன்சைடர். ஏ.சி. பக்திவேதாந்த சுவாமி பிரபுபாதாவின் வாழ்க்கை மற்றும் போதனைகளை மதிக்கும் வகையில் இம்மாளிகை கட்டப்பட்டது. சிறப்பாக வடிவமைக்கப்பட்ட மேல்தளம், குவிமாடங்கள், நுணுக்கமாக செதுக்கப்பட்ட தேக்கு மர அலங்காரக் கூரைகள், உத்தர வளைவுகள், மற்றும் தூண்கள், கையால் செய்யப்பட்ட ஆஸ்திரிய கிரிஸ்டல் சரவிளக்குகள், 52 வகையான பளிங்கு மற்றும் ஓனிக்ஸ் கற்களைப் பயன்படுத்தி நேர்த்தியான வேலைப்பாடு, கண்கவர் வண்ணக் கண்ணாடி கலை வேலைப்பாடு, 8000 சதுர அடிக்கு மேல் 22 காரட் தங்க-இழை இழைத்த வேலைப்பாடு, அசல் ஓவியங்கள், மற்றும் நூறு வகை ரோஜா பூக்களுடன் வண்ணப் பூந்தோட்டம்[https://www.newvrindaban.com/rose-gardens Enliven Your senses at the Rose Garden] New Vrindavan, WV மற்றும் பட்டுக்கம்பளப் புல்வெளிகள், தாமரைக் குளம், என்று இந்தப் பொன் மாளிகை மிளிர்கிறது. இப்போது தேசிய வரலாற்று இடங்களின் பட்டியலில் பட்டியலிடப்பட்டுள்ளது.Prabhupada's Palace of Gold. New Vrindaban Publication[https://www.newvrindaban.com/palace-of-gold Tour Prabhupada's Palace of Gold] New Vrindavan, WV
கேள்வி: புதிய விருந்தாவனம் - தங்கும் விடுதி மற்றும் குடில்கள் பற்றி விளக்கவும்.
பதில்: இங்குள்ள மாளிகை தங்கும் விடுதியில் (The Palace Lodge) கட்டண வீதம்: ஒற்றைப் படுக்கை ($77.28), இரட்டைப் படுக்கை - க்வீன் எல் ($110.88), இரட்டைப் படுக்கை - க்வீன் ஜி ($134.40), இரட்டைப் படுக்கை கிங் ஜி அறை ($134.40) மற்றும் இரட்டை படுக்கைகள் - டி அறை ($123.08) ஆகியவற்றில் 280 பேர் வரை வசதியாகத் தங்க முடியும். இவை தவிர, வனப்பகுதி அல்லது ஏரிக்கரைப் பகுதியில் பல குடில்கள் (Cabins) அமைக்கப்பட்டுள்ளன. குடில் விவரம்:- வனக்குடில் மூன்று படுக்கை ($196), வனக்குடில் மாடியுடன் ($196), ஏரிக்குடில் மாடியுடன் ($196), குடில் 12 ($196), வாடகைக்குக் கிடைக்கின்றன.[https://www.newvrindaban.com/lodge The Palace Lodge] New Vrindavan, WV
கேள்வி: புதிய விருந்தாவனம் - கோவிந்தா உணவகம் என்பது என்ன?
பதில்: கோவிந்தா உணவகம் (Govinda’s Restaurant), ஓஹியோ பள்ளத்தாக்கில் உள்ள முன்னணி சைவ உணவகமாகும், இங்கு பல்வேறு சுத்த சைவம் (Vegetarian) மற்றும் நனி சைவ (Vegan) உணவுகள் இரவு உணவாகப் பரிமாறப்படுகின்றன.[https://www.palacelodge.com/govindas Experience the fine Dining at Govindah's] Palace Lodge, New Vrindavan, WV
கேள்வி: புதிய விருந்தாவனம் - யோக மையம் குறித்து விரிவாக சொல்லுங்கள்.
பதில்: புதிய விருந்தாவனத்தின் யோக மையம், மரங்கள் அடர்ந்து, நீர்ததும்பும் ஏரிக்கரையில், அமைந்துள்ளது. அமைதி தவழும் இச்சூழலில், தியானம், யோகாசனங்கள், போன்ற மரபார்ந்த உடற்பயிற்சிகளில் ஈடுபடலாம்.[https://www.newvrindaban.com/yoga Stretch at the Yoga Studio] New Vrindavan, WV
கேள்வி: புதிய விருந்தாவனம் - நடைப்பயிற்சி பற்றி நீங்கள் என்ன அறிந்துள்ளீர்கள்?
பதில்: புதிய விருந்தாவனத்தைச் சுற்றி நூற்றுக்கணக்கான ஏக்கர் பரப்பளவில் புல்வெளிகள், பள்ளத்தாக்குகள், மண்மேடுகள், அடர்ந்த மரங்கள் நிறைந்த மலைகள் என்று வியக்க வைக்கும் இயற்கை அழகு கொட்டிக்கிடக்கிறது. இந்த வளாகத்தைச் சுற்றி மேற்கொள்ளும் நடைப்பயிற்சிக்கு "மயில் நடைப்பயிற்சி" (Peacock Walk) என்று பெயர். கோவிலுக்கு அருகில் உள்ள பெரிய குளத்தைச் சுற்றி நடை பயிலலாம். வழியெங்கும் மயில்கள், அன்னப்பறவைகள், மற்றும் சிறப்பு இன வாத்துகள் சுற்றித் திரிவதைக் காணலாம்.[https://www.newvrindaban.com/peacock-walk The Peacock Walk] New Vrindavan, WV
கேள்வி: புதிய விருந்தாவனம் - பரிசுக் கடை பற்றி விளக்கவும்.
பதில்: இங்குள்ள பரிசுக் கடையில், இந்தியாவிலிருந்து வரவழைக்கப்பட்ட இந்திய ஆடைகள், மரச்சிற்பங்கள், உலோகச் சிற்பங்கள், பொம்மைகள், அலங்காரப் பொருட்கள், ஆன்மீகக் கலைப்பொருட்கள், நகைகள், தேன், நெய், இஸ்கான் வெளியீட்டு நூல்கள் போன்ற பல்வேறு பரிசுப்பொருட்களை வாங்கலாம்.[https://www.newvrindaban.com/gift-shop Pick up Souvenirs and Spiritual Handicrafts] New Vrindavan, WV